
Kamtin ang lahatang-panig 
na rebolusyonaryong pagsulong 


naryong sitwasyong ibinubukas ng rumaraga- 
sang kilusang anti-Arroyo. Milyun-milyong ma- 
mamayan sa loob at labas ng bansa ang napupukaw 
ng kilusang protesta para wakasan ang labis na kina- 
mumuhiang rehimeng US-Arroyo. 

Dapat na puspusang itulak ang mga 
pakikibakang anti-Arroyo upang anihin 
ang lahatang-panig na pagsulong ng 

xy. rebolusyonaryong kilusan at kamtin ang 
dl mga rebolusyonaryong igpaw at pangma- 
tagalang mga bentahe sa mamamayan. 
Ang pakikibaka para patalsikin ang 
rehimeng Arroyo ay lalong 
naglilinaw sa mama- 


Gianna natin ang napakainam na rebolusyo- 


Ibayong palakasin 
ang militanteng 
paglaban PAHINA 3 


Mga tampok 
sa isyung ito... 


JMSU: Pagtataksil 


at korapsyon 


mayan ng pangangailangan para sa pundamental na 
pagbabago. Ipinakikita ng korapsyon ng naghaharing 
rehimen ang kabulukan ng reaksyunaryong estado. 
Ipinakikita ng panunupil nito sa mamamayan hindi 
lamang ang pagmamatigas ni Gloria Arroyo na manat- 
ili sa poder, kundi pati na ang pasismo ng estadong 
kontra-mamamayan. 

Habang tumatagal at tumitindi ang labanan, la- 
long dumarami ang mamamayang namumulat sa pa- 
ngangailangang wakasan na ang kabuuan ng ma- 
pagsamantala at mapang-aping sistemang lipunan na 
nagluluwal ng mga rehimeng katulad ng rehimeng US- 
Arroyo. 

Tumitingkad ang pangangailangan 

para sa rebolusyonaryong dahas 
upang labanan ang pasista 
at kontra-rebolusyo- 
naryong dahas ng 
reaksyunaryo at pa- 
pet na rehimen 
at estado. 

Ang unos 
ng mga pro- 
testa ay nag- 
sisilbing tun- 
tungan upang 
lalo pang ita- 

as ng rebolusyonaryong 
kilusan ang antas ng ka- 
mulatan, organisasyon 
at pagkilos ng iba't 


CS 


Mga demolisyon, 
dulot ng programa 


PAHINA 7 ; 
ni Arroyo PAHINA 10 


ibang sektor ng mamamayan sa 
mga usapin ng lipunan at rebolu- 
syon. 

Dapat abutin ng rebolusyo- 
naryong propaganda, pag-oorga- 
nisa at pagpapakilos ang mama- 
mayan saanman sila naroroon. 
Patampukin ang kanilang mga 
isyu at isulong ang kanilang mga 
pakikibaka laban sa mga karumal- 
dumal na krimen ng naghaharing 
rehimen. 

Kasabay ng paghimok sa mga 
hayagang kilos-protesta sa lansa- 
ngan, ibayo silang mulatin at ita- 
as ang antas nila sa pulitika, or- 
ganisasyon at paglaban upang 
mahimok ang pinakamaraming bi- 
lang na lumahok sa armadong re- 
bolusyon at isulong ang digmang 
bayan. 

Kasabay ng pagbubuo ng ma- 
lawakang mga taktikal na organi- 
sasyon at iba't ibang anyo at an- 
tas ng nagkakaisang prenteng an- 
ti-Arroyo, kailangang pabilisin 
ang pagpapalawak at pagpapa- 
tatag ng organisado at solidong 
lakas ng rebolusyon--ang Parti- 
do, ang hukbong bayan, mga or- 
ganisasyong masa at mga organo 
ng kapangyarihang pampulitika. 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


Tiyakin na makabuluhang bi- 
lang ng milyun-milyong napakiki- 
los ay marekrut sa Partido at Ba- 
gong Hukbong Bayan (BHB), lalu- 
na yaong mula sa masang anak- 
pawis at mga nakapag-aral na ka- 
bataan. Magsisilbi silang bag-as 
sa pagmumulat, pag-oorganisa at 
pagpapakilos ng higit na marami 
pa. 

Paigtingin ang mga taktikal 
na opensiba kaalinsabay ng patu- 
loy na sumisiglang mga protes- 
tang anti-Arroyo. Ang mga open- 
sibang ito ay maghahatid ng kag- 
yat na kaginhawaan sa mamama- 
yang dinadahas ng rehimen. Sa 
pamamagitan nito'y makapagpa- 
parami ng mga sandata ang BHB 
at lalong makapagpapalakas ng 
hanay. Dadalhin nito sa bago at 
mas mataas na antas ang dig- 
mang bayan. 

Magbibigay ang mga tagum- 
pay dito ng malaking inspirasyon 
at kasiglahan sa buong rebolu- 
syonaryong kilusan at lahat ng 
lumalabang mamamayan. Lalong 
yayanigin ng mga ito ang gume- 
gewang na rehimen at mag-aam- 
bag nang malaki sa pagpapabilis 
ng pagbagsak nito. [AB] 

Mga armadong 
aksyon ng BHB 
ngayong Marso 


Di bababa sa pitong armas ang 
nasamsam ng mga Pulang 
mandirigma ng Bagong Hukbong 
Bayan (BHB) nang salakayin nila 
ang isang minahan sa Compostela 
Valley nitong Marso 6. Dalawang 
sundalo naman ang namatay at pi- 
to ang nasugatan sa magkakahiwa- 
lay na aksyong militar ng BHB sa 
Misamis Occidental, Camarines Sur 
at Quezon ngayong buwan. 

Sa Compostela Valley, limang 
ripleng M16, dalawang shotgun, 
ilang maiigsing baril, mga kagami- 
tang pangkomunikasyon at mga 
kompyuter ang nasamsam ng mga 
gerilya ng BHB nang salakayin ni- 
la ang Apex Mining Corporation sa 
Barangay Masara, Maco, Composte- 
la Valley. Winasak din ng mga ge- 
rilya ang mga makinarya ng mina- 
han. 

Ani Rigoberto Sanchez, taga- 
pagsalita ng Merardo Arce Com- 
mand ng Southern Mindanao Re- 
gion-BHB, ang pagsalakay ay paru- 
sa sa pandarambong at paninira sa 
kalikasan ng dayuhang kumpanya. 
Aniya, ang pagwasak at pagkum- 
piska sa mga kagamitan ng kumpa- 
nya ay pagpaparating ng mensahe 
na hindi ipinagwawalambahala ng 
rebolusyonaryong kilusan ang pan- 
darambong ng malalaking dayu- 
hang kumpanya ng mina sa bansa. 

Sa Misamis Occidental, isang 
upisyal at apat na sundalo ang na- 
sugatan nang makasagupa ang 
mga Pulang mandirigma sa Bara- 
ngay Carmen, Jimenez, Misamis 
Occidental ng mga elemento ng 
“C” Coy ng 10th IB nitong Marso 
18. Ang mga sundalo ay nag-oo- 
perasyon sa lugar nang maganap 
ang pananambang. Ang nasuga- 
tang upisyal ay si 1Lt. John Ro- 

dolf Gonzaga. 

Sa Camarines Sur, dalawang sundalo ng Philippine 
Army ang agad namatay nang tambangan sila ng BHB 
sa Cawayan, Ragay, Camarines Sur noong Marso 11. 
Nakamotorsiklo ang dalawang sundalo pauwi sa kani- 
lang detatsment sa karatig na Barangay Casay, Lupi 
nang ambusin ng mga gerilya. 

Sa Quezon, dalawang sundalo ang nasugatan sa 
ambus ng BHB laban sa isang platun ng Philippine 
Army na nag-ooperasyon sa San Pablo (Suha), Cata- 


Ibayong palakasin ang 


nauan nitong Marso 18. 

Samantala, sa gitna ng patuloy na paglulunsad ng 
mga opensiba ng BHB ay inamin kamakailan ni Gen. 
Hermogenes Esperon, hepe ng AFP, na hindi kayang 
kamtin ng militar ang target na durugin ang 17 lara- 
ngang gerilya ngayong unang kwarto ng 2008. 
Matatandaang ang pagpapatuloy umano ng bwelo sa 
gera laban sa BHB ang dahilan kung bakit pinalawig 
ang termino ni Esperon. Nakatakda sana siyang magre- 
tiro noong Pebrero. ABI 


militanteng paglaban 


atuloy na sumisigla ang pakikibaka ng mamamayang Pilipino 
Pie sa rehimeng US-Arroyo. Naabot ng malawak na 
alyansang anti-Arroyo ang bagong rurok sa malawak P 
na pagkakaisa. Masiglang kumikilos ang mga manggaga- f, VI 
wa, magsasaka, malaproletaryo, mga kawani, kabataan at 
estudyante, kababaihan, taong-simbahan, abugado, da- 


ting upisyal ng gubyerno, mga pulitiko, negosyante at ki- 


lalang personahe. 

Sa pamamagitan ng kanilang 
sunud-sunod na mga pagkilos sa 
mga lansangan, paaralan, komuni- 
dad at iba pang daluyan ng mga ki- 
los-masa, ipinamamalas nila ang 
kanilang mga protesta at masid- 
hing pagnanais na wakasan na ang 
paghahari ng bulok at brutal na re- 
himeng Arroyo. 

Lalong nagkakapit-tuko si Glo- 
ria Arroyo sa harap ng ipinakiki- 
tang malawak na pagkakaisa ng ba- 
yan at mariing panawagang magbi- 
tiw o mapatalsik siya sa poder. Ki- 
nakasangkapan niya ang buong ar- 
senal ng estado para sa maruru- 
ming maniobra at mararahas na 
hakbang laban sa mga nakikibaka 
sa kanyang rehimen. 

Bago makamit ang tagumpay, 
tiyak na maraming pihit pa ang da- 
daanan ng pakikibaka para patalsi- 
kin ang labis na kinamumuhiang re- 
himeng US-Arroyo. Napakahalaga, 
sa gayon, ang mapalakas ang mili- 
tante at progresibong salik sa pag- 
susulong ng kilusang masa at mala- 
wak na nagkakaisang prente. Susi 
ito sa pagkakamit ng sambayanan 
ng ibayong lakas, sigasig, tapang at 

tatag upang ma- 
likha ang dalu- 
yong na tulu- : 
yang magpa- | 
patalsik kay Ar- 
royo sa po- 
der. 


pabilisin 
ang pagpa- 
palakas sa X A 
buong bansa KA, 
ng saligang NSS 
alyansang mang- 


gagawa at magsasaka at ang paki- 4 


kipagkaisa nito sa petiburgesyang 
lunsod at iba pang progresibong 
sektor. Ito ang magpapalakas at 
magpapatatag sa malawak na nag- 
kakaisang prenteng anti-Arroyo na 
kinabibilangan din ng mga persona- 
heng galing sa mas matataas na sa- 
ray ng petiburgesya at bahagi ng 
naghaharing uri. Ang lalim at tibay 
ng masang anakpawis at mababang 
saray ng petiburgesya sa loob ng 
malawak na nagkakaisang prente 
ang makapipigil nang malaki sa mga 
kahinaan, pagkakahati at pag-atras- 


abante ng mga nanggagaling sa mas 
nakaririwasang uri. 

Ang saligan at positibong alyan- 
sa at mga militanteng pwersa nito 
ang nagsisilbing mapagkakatiwala- 
ang solidong bag-as ng kilusang 
masa at nagkakaisang prenteng an- 
ti-Arroyo. Nakasalalay sa mga pwer- 
sang ito ang kakayahan ng kilusang 
anti-Arroyo na mangahas at magpu- 
nyagi sa pakikibaka at tiyakin ang 
pagtatagumpay nito. 

Sila ang pinakainteresado at 

determinadong wakasan ang ka- 
salukuyang bulok at mapaniil na 
paghahari dahil sila ang dumaranas 
ng pinakamabigat na dagok ng ko- 
rapsyon, pambubusabos at pang- 
aapi ng naghaharing rehimen at 
sistemang panlipunan. Pursigido at 
puspusang dinadala nila di lamang 
ang paglaban sa naghaharing rehi- 
men, kundi ang pakikibaka sa im- 
peryalismo, pyudalismo, burukrata 
kapitalismo at pasismo at ang pag- 
laban para sa radikal na makabulu- 
han at tuluy-tuloy na mga saligang 
pagbabagong panlipunan. 

Tungkulin, sa gayon, ng mili- 
tante at progresibong seksyon ng 
kilusang anti-Arroyo ang malawa- 
kang pagmumulat, pag-oorganisa 
at pagpapakilos sa mga manggaga- 
wa, magsasaka, karaniwang kawa- 
ni, maralitang lunsod, walang ha- 
napbuhay, pambansang minorya, 
pamilya ng mga migranteng mang- 
gagawa at iba pang pinakapinagsa- 
samantalahan at inaaping sektor sa 
lipunang Pilipino. 


Sa mga pwersang ito, mayroong 
natatanging papel ang mga kabata- 
an at estudyante sa pagpapasigla 
at pagpapalaganap sa buong bansa 
ng bagong kilusang propaganda 
hindi lamang laban sa rehimeng 
US-Arroyo kundi laban sa siste- 
mang pinaghaharian at nagpapa- 
natili nito. Dapat pag-ibayuhin pa 
ng mga estudyante at kabataan 
ang kanilang paglaban sa pamama- 
gitan ng pagpapahigpit sa pagka- 
kaisa nila sa mga batayang sektor. 
Ilang ulit na magiging epektibong 
pwersa sa pakikibakang anti-Arroyo 
ang mga estudyante kung magaga- 
wa nilang pukawin ang mamama- 
yan sa mga komunidad, pabrika at 
mga upisina sa paligid ng kanilang 
mga paaralan at iba pang maaabot 
nilang lugar. Dapat gawin nila ito 
hanggang sa paghayo sa kanayu- 
nan at sa iba't ibang dako ng ban- 
sa para sa mabilis na pag-oorgani- 
sa at pagpapakilos sa malawak na 
masa ng sambayanan. 

Dapat mahigpit na ikawing ng 


mga batayan at progresibong sek- 
tor ang kanilang mga pang-araw- 
araw na laban sa pakikibaka sa ko- 
rapsyon ng rehimeng Arroyo. Paali- 
ngawngawin ang sigaw para tutu- 
lan ang lumalalang kahirapan, ka- 
gutuman, kawalang-trabaho, kawa- 
lang-hustisya, panunupil at iba pa. 

Ang militanteng pagkilos ng 
mga batayan at progresibong sek- 
tor ay ibayong makapagpapalakas 
sa unos ng protesta at pakikibaka 
ng mamamayang Pilipino. Ang ka- 
nilang militansya, sigasig at deter- 
minasyon sa paglaban ang magsi- 
silbing epektibong sandata sa pag- 
laban at pagbigo sa lahat ng paka- 
na ng rehimen na manatili sa po- 
der. Sa pamamagitan nito, nagsisil- 
bi ang pakikibakang anti-Arroyo sa 
pagsusulong ng pakikibaka hang- 
gang sa mga rebolusyonaryong 
pag-igpaw para wakasan ang bulok 
at naghihingalong naghaharing 
sistema at makamit ang tuluy-tuloy 
na mga progresibong pagbabagong 
panlipunan. ABI 


Umiinit ang mga protesta laban kay Arroyo 


atuloy na umiinit ang mga 
Pins: para patalsikin si 

Gloria Arroyo at papanagutin 
siya sa kanyang mga krimen. 

Nitong Marso 14, inilunsad 

sa Liwasang Bonifacio ang 
isang malaking rali-konsyerto 
na pinamunuan ng mga kaba- 
taan at estudyante sa pa- 
ngunguna ng Youth Act 
Now. Tinatayang umabot 
sa 10,000 ang sumama 
sa nasabing pagkilos, 
kabilang ang mga es- 
tudyante mula sa iba't 
ibang pamantasan, ko- 
lehiyo at hayskul. Na- 
kiisa rin sa kanila ang 
ilang mga obispo tulad 
nina Bishop Teodoro 
Bacani at Oscar Cruz, 

mga pinuno ng Ecumenical Bi- 

shops' Forum at marami pang lider 

ng simbahan. Dumalo rin sa rali 
ang mga kinatawan ng In- 
tegrated Bar 


of the Philippines, Makati Business 
Club, Philippine Airlines Employees 
Association, August 21 Movement, 
La Liga Policy Institute, sina dating 
Bise Presidente Teofisto Guingona, 
Rep. Satur Ocampo at Liza Maza, 
Mayor Alfredo Lim ng Maynila, Joey 
de Venecia III at marami pang per- 
sonahe. 

Binatikos ng Youth Act Now 
ang “unity walk” na gimik ni GMA 
kasama ng ilang estudyante sa 

Malacafiang. Anila, ang tunay 
na boses ng kabataan ay nasa 
protesta sa Liwasang Bo- 
nifacio at hindi sa Palasyo. 

Noong araw ding iyon, 
naglunsad ng mga aktibidad 
ang iba pang progresibong or- 
ganisasyon laban kay Arroyo. 
Nagmisa at naglunsad ng “kal- 

baryo ng mamamayan” sa Tondo 
ang Kalipunan ng Damayang Mahi- 
hirap (Kadamay). Nagmartsa na- 
man ang mga magsasaka sa pangu- 
nguna ng Kilusang Magbubukid ng 
Pilipinas mula Welcome Rotonda 
hanggang Morayta. Nakiisa sa kani- 
la ang mga magsasaka ng Southern 
Tagalog at mga myembro ng Kilu- 
sang Mayo Uno. Nagprotesta naman 
ang grupong Karapatan sa tangga- 
pan ng Commission on Human 
Rights at iba pang mga upisina pa- 
ra batikusin ang mga abusong mili- 
tar at iba pang paglabag sa karapat- 
ang-tao. 

Bago ito, naglabas noong Mar- 
so 13 ng pahayag ang 80 dating 
myembro ng gabinete sa ilalim ng 
rehimeng Aquino, Ramos, Estrada 
at Arroyo upang idiin si Arroyo bi- 
lang sentro ng korapsyon at kunde- 
nahin ang pagtatakip niya sa mga 
anomalya kaugnay ng proyektong 
NBN-ZTE. 

Nagmartsa naman noong Marso 
11 ang daang myembro ng Piston 
(Pinagkaisang Samahan ng mga 
Tsuper at Opereytor Nationwide) at 
iba pang mga progresibong organi- 
sasyon sa harapan ng Senado kasa- 
bay ng pagdinig dito hinggil sa is- 
kandalong NBN-ZTE. Ito'y matapos 
sila manguna sa inilunsad na tigil- 
pasada sa Kamaynilaan. Naniniwala 
ang Piston na dapat na ring mag- 
tuon ng pansin ang mga drayber sa 
mga isyu ng katiwalian ng rehimen 
at lumahok sa pakikibaka para pa- 
talsikin ito. 

Nagprotesta naman ang mga 
mangingisda sa pangunguna ng Pa- 
malakaya (Pagkakaisa ng Mamama- 
yan at Lakas ng Mamamalakaya) sa 
Manila Bay. Dala ang mga plakard, 
lumusong sila sa tubig upang iha- 
tid ang kanilang panawagang im- 
bestigahan ang korapsyon kaugnay 
ng Joint Marine Seismic Undertak- 
ing (JMSU) sa Spratly Islands. Alin- 
sunod sa JMSU, ipinauubaya ng re- 
himeng Arroyo sa China ang pagsa- 
sagawa ng eksplorasyon para sa la- 

Testigo sa Senado, hinarang 


Mis pinakilos ng rehimeng Arroyo ang mga galamay nito pa- 
ra pagtakpan ang hindi na mapigilang pagsingaw ng baho ng 
maanomalyang kontratang NBN-ZTE. Sa pinakahuling pagdinig ng 
Senado noong Marso 11, itinanggi ni Leo San Miguel, dating kon- 
sultant ng ZTE at tumayong testigo ng Senado, na may alam siya sa 
mahigit $41 milyong kikbak at komisyon na natanggap ng mag-asa- 
wang Gloria at Mike Arroyo at mga galamay nila. 

Itinanggi niya ang naunang testimonya ng kanyang empleya- 
dong si Engr. Dante Madriaga na sangkot ang mag-asawang Arroyo 
at ang grupo nina dating COMELEC Chairman Benjamin Abalos sa 
anomalya. Ang grupo nina Abalos na kinabibilangan din nina San 
Miguel, Ruben Reyes at Quirino dela Torre ang kumita nang malaki 
at dinaluyan din ng mas malaki pang kikbak. 

Isiniwalat ni Sen. Panfilo Lacson na apat na beses silang nag- 
kita ni San Miguel bago pumayag ang naturang testigo na humarap 
sa Senado. Nangako si San Miguel na ilalantad ang lahat ng anoma- 
lyang kanyang nalalaman tungkol sa kontratang NBN-ZTE. Kaya la- 
king gulat na lamang ng senador nang itanggi ni San Miguel na may 
alam siya sa milyun-milyong kikbak na kalakha'y napunta sa mag- 
asawang Arroyo. 

Nauna rito, inamin din ni Marcelino Agana IV, abugado ng Pre- 
sidential Legislative Liaison Office na nakikipag-usap siya kay San 
Miguel tuwing pansamantalang itinitigil ang mga pagdinig. Tina- 
wagan din daw niya ito bago humarap si San Miguel sa Senado. 

Mismong ang Malacafilang ang tumawag kay San Miguel para 
kumbinsihing itanggi niya ang kanyang mga nalalaman. Ginamit ni 
Arroyo si Secretary for Special Concerns Remedios “Medy” Poblador 
para busalan siya. Si Poblador ay kilalang opereytor ni Arroyo sa 
pagpapatupad ng maruruming maniobra. Matatandaang sangkot si 
Poblador sa nakaraang mga iskandalo ng rehimeng Arroyo gaya ng 
kontrobersyang Hello Garci at ng panunuhol ng Malacafiang sa mga 
obispo noong nakaraang taon. ABI 


ngis sa teritoryo ng Pilipinas sa 
Spratlys kapalit ng bilyun-bilyong 
dolyar na pautang. 

Noon namang Marso 8, Pandaig- 
digang Araw ng Kababaihan, nag- 
martsa ang 5,000 kasapi ng Babala 
(Babae Laban sa Katiwalian) at 
Gabriela mula Welcome Rotonda 
hanggang Mendiola sa Maynila. Ka- 
sapi ng Babala sina dating Sen. Le- 
ticia Ramos Shahani, Bibeth Orteza, 
Armida Siguion-Reyna, Gina de Ve- 
necia, Sandra Cam, Josie Lichauco, 
mga asawa ng nakakulong na mga 
sundalo at iba pang personahe. 

Samantala, naglunsad ng raling 
iglap ang 30 kabataan sa Baguio 


City noong Marso 18 habang nasa 
Mansion House si Gloria Arroyo. 
Naghahapunan noon si Arroyo ka- 
sama ang mga nagtapos sa Philip- 
pine Military Academy nang 
sigawan siya ng “Gloria Resign.” 
Lima sa mga kabataan ang hi- 
nuli ng pulis. Kabilang dito si John 
Saligbon, tagapangulo ng UP-Ba- 
guio Student Council; John Dala- 
ngin, deputy secretary ng Anakba- 
yan; Keidy Transfiguracion, LFS; Ed- 
die Mancilla, Anakbayan; at Imelda 
Tabiando, pangalawang tagapangu- 
lo ng Cordillera Human Rights Alli- 
ance. Kagyat din silang pinakawa- 
lan ng pulisya. ABI 

Maruruming taktika 
ng desperadong rehimen 


alang katapusan ang mga pagsisikap na makapanlinlang at iba 
Wes maruruming taktika ni Gloria Arroyo para pagtakpan ang 


mga anomalya sa proyektong NBN-ZTE at iba pang nalalantad 


niyang mga katiwalian at isalba ang sarili. 


Tinatayang umaabot na sa P5 
milyon sa loob lamang ng tatlong 
linggo ang ginugol ng rehimen sa 
mga patalastas lamang sa tatlong 
malalaking pahayagan. Hindi pa 
kasama rito ang mga gastusin sa 
paglulunsad ng mga rali ng mga 
bayaran, sunud-sunod na pagpapa- 
rada ng mga sipsip na gobernor, 
myembro ng gabinete, pulisya at 
militar sa mga inorganisa nitong 
mga “lakad ng pagkakaisa”, pa- 
nunuhol sa mabibiling mga testigo 
at marami pang iba. 

Sa layuning makapaghiganti sa 
susing testigong si Jun Lozada, si- 
nampahan siya ng mga alipures ng 
rehimen ng mga gawa-gawang ka- 
song katiwalian kaugnay ng pusi- 
syon niya bilang presidente ng 
Philippine Forest Corp. Sinampa- 
han din ng pulisya ng kasong pag- 
sisinungaling si Violet, asawa ni 


Lozada kaakibat ng petisyon niya - 


para sa writ of habeas corpus at 
amparo sa Court of Appeals. 
Samantala, tinang- 
kang idiskaril ng rehi- NG Ml 
meng Arroyo ang ”ca- Ng 
ravan for truth” ni Loza- 
da nang sumapit ito sa Cebu 
City nitong Marso 17. Mata- 
pos sikretong kausapin ng 
Malacafiang si Cardinal 
Ricardo Vidal, nagbilin 
ito sa mga pari sa Cebu na 
dumistansya kay Lozada. Li- 
him na lamang na nagmisa 
ang iba para kay Lozada. 
Bago ito, binantaan ni Justice 
Secretary Raul Gonzalez ang mga 
paaralan sa Iloilo City na mag- , 
papapasok kay Lozada. Iniutos “ 

niyang mahigpit na manmanan si 
Lozada na aniya'y may mga kasa- 
mang “komunista” sa pag-ikot sa 
Iloilo. Sa kabila nito, mainit na 
sinalubong ng mga mag-aaral si 
Lozada at naging matagumpay ang 
kanyang pagbisita sa Iloilo at Ba- 
colod. 

Sa Laguna, hindi nagtagumpay 
ang administrasyon 
ng UP-Los Baños- 
sa tangka ni- 
tong harangin 
ang paggamit f 
niya ng pasi- 
lidad ng 
unibersidad 
para sa pag- 
daraos ng 
isang porum 
ng akade- 


mikong komunidad at kay Lozada. 
Habang patuloy ang pagharang 
ng kapulisan sa mga anti-Arroyong 
demonstrador mula sa mga prubin- 
sya, namumudmod naman ng pera 
ang Malacafilang para pondohan 
ang mga maka-Arroyong pagkilos. 
Kabilang dito ang “visita iglesia” 
ng maliit na grupo ng kababaihan 
sa 14 sa simbahan sa Metro Manila. 
Noong Marso 14 din, tinapatan ng 
bayarang Kongreso ng Mamamayan 
ang anti-Arroyong interfaith rally 
sa Liwasang Bonifacio subalit na- 
kapagtipon lamang ito ng 100 ka- 
tao sa Welcome Rotonda. 
Samantala, nagawa ni Arroyo 
noong Marso 10 na gipitin si da- 
ting House Speaker Jose de Ve- 
necia hanggang sa naobligang 
magbitiw ito bilang presidente 
ng Lakas-Christian-Muslim De- 
mocrats at mapalitan ng kasaluku- 
yang House Speaker Prospero 
Nograles. Inendorso rin ni 
Arroyo at ikinakasa na 
ang planong pagsa- 
nibin ang Lakas at 
partido niyang Ka- 
balikat ng Mala- 
yang Pilipino 
(Kampi) para tiyakin 
ang hawak niya sa mala- 
king mayorya ng 
== Kongreso. Ipin- 


angangalandakan ni- 
yang ang pinagsanib na par- 
= 7 tidong Lakas-Kampi ay magig- 
ing isang napakamakapangyarihang 
partidong magdodomina sa 2010. 
Sa pamamagitan nito, inaasa- 
han niyang patuloy siyang maka- 
paghahari lampas sa 2010 at ma- 
giging ligtas sa paglilitis at tiyak 
na kaparusahan para sa mga nasisi- 
walat na dambuhalang mga kaso ng 
pandarambong at iba pang katiwa- 
lian. ABI 

JMSU: Pagtataksil at korapsyon 


ma ng rehimeng Arroyo sa Joint Marine Seismic Undertaking (JM- 


Nir" nitong Marso ang anomalya hinggil sa patagong pagpir- 


SU). Ang JMSU ay kasunduan ng Pilipinas, China at Vietnam para 
isarbey ang bahagi ng karagatan ng Pilipinas malapit sa Palawan hang- 
gang sa pinag-aagawang Spratly Islands. 


Unang nilagdaan ng China at 
Pilipinas ang JMSU noong Setyem- 
bre 2004. Naghabol ang Vietnam 
kaya nirebisa ito at muling nilag- 
daan noong Marso 2005. Malaking 
bahagi ng sinasaklaw ng JMSU ang 
Philippine Sea. Batay sa mga nau- 
nang pag-aaral, tinatayang may 
mayamang deposito ng langis dito. 

Iba't ibang sektor at mga grupo 
ngayon ang bumabatikos sa JMSU. 
Tinutuligsa nila ang pambansang 


pagtataksil ng rehimeng Arroyo da- 
hil sa pagbibigay nito ng karapatan 
sa ibang bansa na pumasok at 
magsamantala sa yaman at rekurso 
ng Pilipinas. Sa pagpirma sa JMSU, 
nilalabag ng rehimeng Arroyo ang 
sariling konstitusyon na nagsasaad 
na tanging mga kumpanyang pag- 
aari o kontrolado ng mga Pilipino 
ang maaaring magsagawa ng eks- 
plorasyon sa mga likas na yaman 
ng Pilipinas. 


Labis-labis din ang galit ng ma- 
mamayang Pilipinas sa JMSU dahil 
pinirmahan ito ng rehimeng Arroyo 
kapalit ng taunang pautang na $2 
bilyon taun-taon hanggang 2010. 
Marami sa mga proyektong pino- 
pondohan ng China, kabilang ang 
National Broadband Network, ay ki- 
nasasangkutan ng anomalya tulad 
ng mga suhol sa matataas na upi- 
syal ng gubyerno. 

Maitatala ngayon si Gloria Arro- 
yo di lamang bilang isa sa pinaka- 
malalaking mandarambong ng ka- 
bang-yaman ng Pilipinas kundi isa 
na rin sa pinakasagadsaring taksil 
sa pambansang interes. ABI 


Sumasakay ang US sa kontrobersyang anti-Arroyo 


upang itulak ang sariling interes 


San ngayon ng imperyalismong US ang isyu 
ng korapsyon laban sa kasalukuyang papet nito na 
kinasasangkutan ng malalaking kontrata sa proyekto 
at pautang ng China sa Pilipinas upang igiit ang pang- 
ekonomyang interes ng US sa Pilipinas at mapanatili 
ang dominasyon nito sa bansa. 

Sa artikulong “Off the Rails in the Philippines” na 
inilabas ng Heritage Foundation, nagbabala ang US na 
ang pagsuporta ng gubyernong Bush sa 
rehimeng Arroyo ay nakadepende 
sa pagtigil o malaking pagba- 
was nito ng mga pabor na ibi- 
nibigay sa China. Ang Heritage 
Foundation ay isang kilalang 
konserbatibong institusyon sa US 
na nagsasalamin sa mga su- 
sing patakaran ng Republican 4 
Party ni President Bush sa di 
tuwirang paraan. 

Upang idiin ang babala na ito, 
tinukoy ng Heritage ang malalaking 
kaso ng katiwalian na kinasasang- 
kutan ng mga kontrata sa pagitan 
ng rehimeng Arroyo at China. Pinan- 
sin nito ang malalaking kaso na kina- 
sasangkutan ng mismong pamilyang Ar- 
royo. 

Ang di tuwirang banta na ito ng imperyalismong 
US ay bunga ng pagkabahala sa pagbibigay-daan ng 
papet nitong rehimen sa lumalaking papel ng China sa 
bansa. Ipinahayag ng Heritage ang angal ng US sa du- 
marami nang kontrata sa pagitan ng Pilipinas at mga 
kumpanyang Tsino kaysa sa mga kumpanyang Ameri- 
kano. Nagpahayag ang US ng partikular na pagkaba- 
hala sa pinirmahang JMSU. Ang malaking bentaheng 
makukuha ng China sa JMSU ay makasasama sa inte- 
res ng US sa Asia-Pacific, ayon sa Heritage. 
Habang ipinapahayag nito ang 
di pa tuwirang banta sa na- 
kaluklok nitong papet na 
rehimen, di ito nanganga- 
J hulugan na sinusuportahan 
na ng US ang kasalukuyang 
mga pagkilos para pabag- 
sakin ang rehimeng Arro- 
yo. Inaasahan nitong ta- 
talima ang papet na si Arroyo sa 
linyang itinatakda ng US kaugnay 
ng relasyon sa China. Nangangamba rin 
ang US na ang pagpapatalsik kay Arroyo 
a pamamagitan ng tuwirang pagkilos ng 
mamamayan ay lalong magpapalala sa pampuli- 
tikang krisis ng naghaharing sistema na ikasasama ng 
kanyang pangmatagalang interes sa bansa. ABI 


Fraiz PANANALANTA NG PASISTANG ESTADO 
Pastor inaresto, 2 imam, dinukot 


alang katotohanan ang sinasabi ng rehimeng Arroyo na 
W mat na ang ihinupa ng mga paglabag sa karapatang- 
tao. Nitong unang tatlong linggo pa lamang ng Marso, 
pinagtangkaan ang buhay ng isang lider-masa sa Iloilo City, ili- 
gal na inaresto ang isang pastor sa Occidental Mindoro, pinaslang 
ang isang dating lider-unyon sa Cavite at dalawang imam (lider 


relihiyoso) ang dinukot sa Aklan. 

Marso 18. Pinagtangkaang pa- 
tayin ng dalawang nakamotorsik- 
long lalaki si Aurelio Bosque, taga- 
pagsalita ng Bagong Alyansang Ma- 
kabayan-Panay. Sinundan siya at 
ang dalawa niyang kasama mula sa 
upisina ng BAYAN sa Jaro District, 
Iloilo City. Walang puknat ang pag- 
sunod sa kanila kahit lumipat na 
sina Bosque mula sa dyip na sina- 
sakyan nila tungong taksi. Sa isang 
pagkakataon ay tinangka ng dala- 
wang lalaki na i-overtake ang sina- 
sakyang taksi nina Bosque. Natigil 
lamang ang pagbuntot sa kanila 
nang pumunta sina Bosque sa 
isang detatsment ng pulisya sa Ba- 
rangay Montinola at humingi ng 
tulong mula sa kapitan ng bara- 
ngay. 

Marso 16. Iligal na inaresto ng 
mga elemento ng Philippine Natio- 
nal Police si Rev. Melchor Abesa- 
mis, pastor ng United Methodist 
Church (UMC) sa bayan ng Mambu- 
rao, Occidental Mindoro. Pinagbin- 
tangan siyang myembro ng Bagong 
Hukbong Bayan at inaakusahang 
sangkot sa pagkamatay ng apat na 
pulis sa isang ambus noong Mayo 
10, 2007. 

Marso 10. Inambus si Gerardo 
“Gerry” Cristobal, dating pangulo 
ng Samahan ng mga Manggagawa 
sa EMI-Yazaki-Independent (Sama- 
han). Pauwi si Cristobal sa kanyang 
bahay sa Malagasang II, Cavite 
bandang alas-8 ng umaga nang 
pagbabarilin siya ng mga armadong 
lulan ng isang Mitsubishi Pajero. 
Kaagad namatay si Cristobal mata- 

pos magtamo ng pitong 
tama sa katawan. 

Bago ito, noong Abril 28, 2006 
ay tinambangan ng mga nakabonet 
na lalaking sakay ng motorsiklo si 
Cristobal sa Anabu Public Market. 
Siyam na bala ang tumama sa kan- 
ya, subalit nakaligtas siya sa kama- 
tayan. Nakilala ang isa sa mga sa- 
larin na si SP0O1 Romeo Lara, ope- 
ratiba ng Philippine National Po- 
lice-Intelligence Division ng Imus. 

Matapos ang bigong pagpatay 
kay Cristobal, pinagbabaril din ang 
apat na upisyal ng Samahan, sa ha- 
rap mismo ng EMI-Yazaki, bandang 
alas-5:20 ng madaling araw noong 
Disyembre 11, 2006. Patay agad si 
Jesus “Buth" Servida, dating kasa- 
pi ng board of directors ng unyon 


samantalang lubhang 
nasugatan si Joel Sale. 
Nakaligtas naman ang 
dalawang iba pang 
myembro ng unyon. 

Ikalawa na si Cristo- 
bal sa mga pinaslang 
mula sa EMI-Yazaki mu- 
la noong 2006. 

Marso 8. Dinukot ng pitong 
ahente ng Intelligence Service of 
the Armed Forces of the Philippines 
(ISAFP) sina Muhammad Bani at 
Al-Midzbar Bunajal, kapwa mga 
imam habang patungo sila sa Ma- 
drasah (paaralan ng relihiyong 
Muslim) sa Sityo Ambulong, Bara- 
ngay Manoc-Manoc sa Boracay Is- 
land, Malay, Aklan. Ayon sa mga 
saksi, nagpaputok nang dalawang 
beses ang militar bago pilit na isi- 
nakay ang dalawa sa isang Suzuki 
All-Purpose Vehicle. Nagsampa na 
ng reklamo ang pamilya Bani sa 
Commission on Human Rights. Pi- 
nagbintangang elemento ng Abu 
Sayyaf ang dalawa. ABI 


Gawa-gawang kaso laban kay JMS, dinagdagan 


DALAWA na namang hungkag na kaso ang idinagdag ng AFP laban 
kay Jose Maria Sison, chief political consultant ng NDFP. Ayon sa 
Task Force Usig, kakasuhan ng murder si Sison dahil sa pagpatay kay 
Joey Javier, dalawang taon na ang nakararaan. Si Javier, pinuno ng 
Caguimongan, kapatid na organisasyon ng Kilusang Magbubukid ng 
Pilipinas, ay pinaslang noong Nobyembre 2006 malapit sa detatsment 


ng 17th IB sa Baggao, Cagayan. 


Nito ring Marso 18 ay isinama ng AFP si Sison sa 38 akusado sa 
pagdukot umano kay Elizabeth Gutierrez noong Oktubre 24, 2007 sa 
Basey, Samar. Ilan sa mga kapwa akusado ni Sison sina Ka Luis Ja- 
landoni ng NDFP; Gregorio “Ka Roger” Rosal, tagapagsalita ng Par- 
tido; Rep. Satur Ocampo ng Bayan Muna; at Randall Echanis, deputy 
secretary general ng Kilusang Magbubukid ng Pilipinas. 

Noon pa man, sinabi na ng NDFP-Eastern Visayas na si Gutierrez 
ay isang espiya na sangkot sa pagdukot, pagtortyur at pagpatay sa 
ilang sibilyan sa Barangay Cancaiyas, Basey. Pinarusahan siya ng 


kamatayan noong Oktubre 2007. 


ABI 

los sampung taon na naghintay si Ka Amanda up- 

ang maging Pulang mandirigma. Kaya masayang- 
masaya siya isang araw noong 2006 nang paabutan ng 
kadreng namumuno sa kanilang kolektibo na maghanda 
na siya para sa bagong gawain sa kanayunan. 


He tulad ng karamihang sumasapi sa BHB, ha- 


Sa kagalakan ni Ka Amanda ay 
nakasulat siya ng isang tula, “Pag- 
hihintay na Maging Hukbo”. (Ang 
kanyang tula ay isa sa mga malik- 
haing obra sa Panay na inilathala 
sa isyung Oktubre 2006 ng Ulos, 
ang pangkulturang dyurnal ng 
pambansa-demokratikong kilusan.) 

Hindi mahirap para kay Ka 
Amanda na gagapin ang kahalaga- 
han ng armadong rebolusyon. Isa 
siya sa mga estudyanteng manunu- 
lat na naging aktibo sa kampanya 
para sa kalayaan sa pamamahayag 
sa kampus at kalayaang akademiko 
noong nasa kolehiyo pa lamang si- 
ya. Sa kanyang pagdalo sa mga pa- 
lihan sa pagsusulat, mga pag-aaral 
sa lipunan, grupong talakayan at 
kumperensya, naisakonteksto niya 
ang suliraning pangkampus sa ba- 
langkas ng malapyudal at malako- 
lonyal na lipunang Pilipino. 

Hindi naglaon ay naging kasapi 
siya ng Kabataang Makabayan (KM) 
at narekrut sa Partido Komunista 
ng Pilipinas. Sa pagpapaloob niya 
sa kilusang lihim, napalalim at na- 
palawak ni Ka Amanda ang kanyang 
pampulitikang kamulatan at na- 
panday ang perspektiba sa buhay. 
Noong 1996, kasama siya sa isang 
grupo ng mga estudyanteng naki- 
pamuhay sa isang larangang geri- 
lya. Ipinakat siya sa isang Sandata- 
hang Yunit Propaganda sa timog- 
kanluran ng Panay at doon ay su- 
mabak sa gawaing masa. 

Doon, naranasan at naramda- 
man niya ang mapagkasamang di- 
wa ng mga Pulang mandirigma sa 
kagaya niyang nagmula sa uring 
petiburges. Noong una, inaalalayan 
siya sa paglalakad, laluna sa gabi 

kung saan hindi 
pwedeng gumamit 
ng sulo o flash- 
light, sa pagtawid 
sa madudulas na 
sapa't ilog, sa Ẹ 
pag-akyat sa ma- f 
tatarik na bundok 
at pagbagtas sa 
madudulas na da- 
an. Kung kaya na- 
man itinulak niya 
ang kanyang sarili 
na sumabay sa bwelo ng mga man- 
dirigma kahit pagod na siya. Batid 
niyang ang bawat galaw ay maha- 
laga para sa mga yunit ng BHB, la- 
luna sa mga eryang rekoberi dahil 
lubhang sinasalanta ang mga ito 
ng mga pasistang militar at bandi- 
dong paramilitar na Revolutionary 
Proletarian Army (RPA). 

Malalim ang talab kay Ka 
Amanda ng kanyang integrasyon sa 
pagkilos sa kanayunan at sa huk- 
bong bayan. Nabuhay para sa kan- 
ya ang mga ideyang nababasa la- 
mang niya sa mga pampulitikang 
sulatin. Doon niya nakita kung pa- 
anong tinatangkilik ng masang 
magsasaka ang tunay nilang huk- 
bo. Taliwas ito sa maitim na propa- 
gandang ipinagkakalat ng militar 
upang dungisan ang prestihiyo ng 
rebolusyonaryong kilusan at tabu- 
nan ang kanilang mga krimen laban 
sa mamamayan. 

Sa kanayunan, kahalubilo nila 
ang mga magsasakang simple la- 
mang ang inaasam sa buhay—ang 
magkaroon ng sariling lupang ma- 
bubungkal. Lumalahok ang mga Pu- 
lang mandirigma sa produksyon at 
kasalo nila ang mga maralitang 


magsasaka sa pagkain ng kamoteng 
kahoy at iba pang mga gawain at 
mga simpleng kasiyahan sa araw- 
araw. 

Buhay na nasaksihan ni Ka 
Amanda sa maunlad na ugnayan ng 
mga Pulang mandirigma at nilulu- 
bugang masa ang makaprinsipyo, 
matapat at mapagkasamang pag- 
pupunahan sa pagitan ng taumba- 
ryo at mga kasama sa hukbo. Hindi 
niya makalimutan ang unang tuwi- 
rang nasaksihan niyang matinding 
pagpuna ng isang matandang mag- 
sasaka sa napansin niyang mga ka- 
hinaan ng isang iskwad lider ng 
BHB at ang mahinahon, mapag- 
kumbaba at mapagpasalamat na 
pagtanggap ng kasama. 

Kahit ilang linggo lamang ang 
kanyang integrasyon sa kanayunan, 
malalim ang naging impluwensya 
nito sa kanyang kamulatan. Isinu- 
lat niya ang kanyang mga impre- 
syon at natutunan. Inilathala ito 
sa kanilang pangkampus na paha- 
yagan. Kasunod niyon ay ipinaabot 
niya sa kanyang kakolektibo ang 
kanyang paghahangad na maging 
Pulang mandirigma. Lalong pinag- 
tibay ang pagnanais na ito nang 
mabalitaan niyang ang isang da- 

ting estudyante ng University of 
the Philippines-Visayas at maka- 
tang si Mary Gene Dumaplin (Ka 
Tingting) ay namatay sa pakiki- 
sagupa sa 12th IB-PA noong 
1998. 

Muli siyang nagprisinta nang 
ang pamunuan ng Partido sa re- 
hiyon ay nagkampanya sa mga 
kabataan at estudyante ng pag- 
sapi sa hukbong bayan. Mara- 
ming tumugon dito. Ngunit siya 
mismo ay di pa maitalaga sa ka- 
nayunan dahil mas kinakailangan 
pa siya sa ilang kagyat na gawa- 
insa kalunsuran. 

Sa kanyang tula, isinaad ni 
Ka Amanda ang pagpapalubag ni- 
ya sa sarili nang hindi siya mapa- 
bilang sa grupong itinalaga sa 
kanayunan: 

Gusto ko na sanang sumu- 
ko/Naiinip na kasi sa mga pag- 
asa mo/Ngunit talagang desidido 
na ako sa Yo/Handang harapin 
mga pahirap at pagsubok// 

Hindi nabawasan ang deter- 
minasyon ni Ka Amanda. Ginam- 
panan niya nang buong sigla ang 
kanyang gawain habang naghi- 
hintay. Isang araw noong Hunyo 
2006, napagpasyahan ng ka- 
nyang kolektibo na paunlakan na 
ang matagal na niyang hinthi- 
ling. 

Pagsapi niya, ipinakat siya sa 
isang platun kung saan nag-iisa 
siyang babaeng mandirigma. Su- 
mulat at nanawagan siya sa ka- 
nyang mga kapwa babaeng es- 
tudyante na sumapi na rin sa 
BHB at maging bahagi ng maya- 
mang kasaysayan ng kababai- 
hang nakibaka at nagtagumpay. 

Kabilang na si Ka Amanda sa 
dumaraming babae sa BHB. 
Nangako siyang: 

Sa araw ng lubos na pagtang- 
gap mo sa akin/Sisiguraduhin 
kong hindi masasayang/Ang tagal 
ng aking paghihintay/Magliling- 
kod sa iyo nang buong panahon 
at buhay.// ABI 

Mga demolisyon, dulot 
ng mapaminsalang 
mga proyekto ni Arroyo 


aakibat ng ipinangangalandakang "prayoridad na mga proyekto" ni 
k Gloria Arroyo ang malawakang demolisyon sa mga bahay ng mga 

maralita. Hindi lamang sa Metro Manila nagaganap ang mga demo- 
lisyon kundi pati sa iba't ibang prubinsya sa bansa. 

Panloloko ang sinasabi ni Arro- 10,555 pamilya sa Muntinlupa). 
yo na lubos na makikinabang ang Nangangalahati na ang demolisyon 
mamamayan sa mga imprastruktu- sa mga lugar na ito. Apektado ang 
rang itatayo at ilalatag. Ang totoo, 21 barangay sa Kalookan, 88 sa 
winawasak ng mga proyektong ito Maynila, apat sa Makati, dalawa sa 
hindi lamang ang mga bahay kundi Taguig, isa sa Parañaque at walo sa 
ang kabuhayan ng maraming pa- Muntinlupa. Ubos na ang mga ba- 
milya. Tanging ang malalaking hay sa tabing riles sa katimugang 
kumprador at negosyanteng dayu- bahagi ng Metro Manila. Wala nang 
han ang tiyak na makikinabang sa mga bahay sa tabing riles sa Vito 
mga proyekto. Higit sa lahat, ang Cruz hanggang Sta. Mesa. 
mga proyektong ito ay palabigasan Libu-libong pamilya ang apek- 
lamang ng kampo ni Arroyo na lu- tado ng proyektong road-widening 
bos nang namimihasa sa korapsyon ni Arroyo. Sa demolisyon sa C-5, 
at pandarambong. umaabot sa 40,000 pamilya ang 

Tinatayang aabot sa 80,000 pa- apektado sa Barangay Pansol, Culi- 
milya o 400,000 katao ang mawa- at, Pasong Tamo, Holy Spirit at Tan- 
walan ng tahanan dahil sa mga de- dang Sora sa Quezon City. 
molisyon kaugnay ng North-South Malawakan ang demolisyon sa 


Railway Project. Sa proyektong ito, bahaging C-5 sa Taguig. Noong 
umaabot sa 39,000 pamilya ang Enero 29, marahas na 

apektado sa kahabaan ng riles sa dinemolis ang mga MAP) 
Kamaynilaan (2,851 pamilya sa Ka- bahay ng 500 ti 


lookan: 16,113 pamilya sa May- 
nila: 3,580 pamilya sa Makati: 
4,454 pamilya sa Taguig: 1,605 
pamilya sa Parafaque: 


maralitang pa- 


J 
milya sa Kilo- f 

13, Sityo Masagana, East Service 
Road, Western Bicutan. 

Aktibong instrumento sa demo- 
lisyon ang militar. Animo'y susugod 
sa gera ang mga sumalakay na ar- 
madong elemento ng Philippine 
Army. Pinagwawasak nila ang mga 
bahay habang umaali-aligid ang 
helikopter ng AFP. Enero 28 nang 
dagsain ng humigit-kumulang isang 
batalyong sundalo ang lugar. Idina- 
hilan sa deployment ang umano'y 
presensya ng BHB doon. 

Isinagawa naman ang demoli- 
syon sa R-10 Mabuhay sa Tondo, 
Maynila para paluwagin ang kalsa- 
da doon. Apektado naman ng Lagu- 
na Lake Rehabilitation Program 
ang 12,000 pamilya sa Sta. Ana, 
Pateros. 

Sa pribatisasyon ng Manila 
North Harbor, itatayo ang medium- 
rise na gusali sa lupaing sasaklaw 
sa 5.6 ektarya. Dulot nito, idede- 
molis ang kabahayan ng 10,000 
pamilya. 

Biktima rin ng demolisyon ang 
mga manininda sa gilid ng mga 
palengke at kalsada. Nitong Marso 
5, naging marahas ang pagdemolis 
ng MMDA sa mga manininda sa 
Philcoa Wet and Dry Market sa Com- 
monwealth Avenue, Quezon City. 

Noong Enero 8, ganap na ipina- 
tupad ang Zero Vendors Policy na 
inilabas ng alkalde ng Maynila. Ipi- 
nagbabawal ng kautusang ito ang 
pagtitinda sa mga sidewalk ng Rizal 
Avenue, Pedro Gil at Vito Cruz. 

Sa Southern Tagalog, umabot 
sa 14 na bayan at pitong syudad 
ang apektado ng Philippine Nation- 
al Railroad Modernization and Re- 
habilitation Project. Kagyat na tar- 
get ng demolisyon sa Laguna ang 
mga bahay sa tabing-riles sa San 
Pablo, Sta. Rosa, Biñan, Calamba at 
San Pedro. Apektado sa mga lugar 
na ito ang 10,454 pamilya. Umabot 
lamang sa 1,600 ang dinala sa 
relokasyon habang ang iba ay pina- 
bayaan na lamang. Pinangunguna- 
han ng National Housing Authority 

ang demolisyon at katuwang nito 
ang Housing and Urban Develop- 
ment Coordinating Council na pina- 
mumunuan ni Bise Pres. Noli de Cas- 
tro. Tinatayang umaabot sa P1 bil- 
yon ang kurakot mula sa kunwa'y 
pondo sa relokasyon na P150,000 
bawat apektadong pamilya. 

Nasa rehiyong ito ang 12 sa 20 
kalsadang nakatakdang paluwagin. 
Dahil dito, marami nang mga bahay 
ang dinemolis sa Laguna. 

Inilabas naman ng upisina ng 
mga meyor sa Cavite City, Dasmari- 
ñas at Bacoor, Cavite ang kautu- 
sang “zero squatters.” Apektado ri- 


to ang 57,000 pamilya. 

Sa Nueva Vizcaya, maraming 
bahay ang dinemolis dahil sa ope- 
rasyon ng Oxiana Mining Corp. Sa 
Cagayan, nakatakdang itayo ang 
Cagayan Eco Zone. Nakatakda ring 
gawin ang isang paliparan sa ba- 
yan ng Sta. Ana. 

Sa Davao, nagkaroon ng demo- 
lisyon kaugnay ng pagsasapribado 
ng Davao Medical Center. Samanta- 
la, dinemolis ang mga bahay ng 
mga ordinaryong sundalo sa paligid 
ng Camp Panakan. Planong magta- 
yo sa lugar ng isang pribadong con- 
dominium. [AB] 


Malagim na mukha ng relokasyon 


A“ Southville Subdivision Phase I sa Barangay Marinig, Cabu- 
yao, Laguna ay larawan ng kahungkagan at kalupitan ng progra- 
mang relokasyon ng rehimen. Matapos wasakin ang kanilang mga 
kabahayan at kakaunting pag-aari, itinatapon ng rehimen ang mga 
maralita sa malalagim na relocation site na malayo sa lugar ng kani- 


lang hanapbuhay. 


Sa Southville 1 itinambak ang mga 9,783 pamilya (o 30,000 in- 
dibidwal) na dinemolis ang mga tahanan sa gilid ng riles ng Philip- 
pine National Railways (PNR) sa Makati at Maynila. Dinemolis ang 
kanilang mga bahay sa bisa ng Administrative Order 111 ni Arroyo 
noong November 8, 2004. Bahagi ito ng sinasabing paghahanda sa 
rehabilitasyon sa PNR na kabilang sa mga prayoridad ng rehimen. 

Binigyan lamang ng National Housing Authority (NHA) ang ba- 
wat pamilya ng kakarampot na P25,000. Pinangakuan sila ng 
dagdag na P25,000 para sa mga materyales sa paggawa ng pani- 
bagong bahay kung papayag silang lumipat sa Southville 1 sa mga 
loteng may sukat na 40 metro kwadrado. Mas masahol pa, maaari 
lamang silang bumili ng materyales sa itinakdang mga tindahan na 
ang presyo ay halos doble sa karaniwan. Dahil dito, karaniwang 
barung-barong lamang ang natitirhan nila sa pinagtapunan. 

Wala na ngang mga hanapbuhay, pinababayaran pa sa kanila 
ang lupa nang P200-500 bawat buwan sa loob ng 30 taon. Kapag 
hindi sila nakapagbayad sa loob ng ilang buwan, muli silang 


pinalalayas. 


Walang elektrisidad o tubig ang 66% sa naitayong mga barung- 
barong. Hindi kaya ng mga pamilya ang P5,000 para sa pagpapaka- 
bit ng mga ito. Marami ang nagkakasakit sa lugar dahil ang balon 
na pinagkukunan nila ng iniinom na tubig ay marumi at kontami- 
nado ng dating dumpsite (tapunan ng basura) sa kalapit. Karaniwan 
ang mga sakit ng tuberkulosis at dengue pero mayroon lamang isang 
health center doon na may dalawang nars at isang bahagyang-pana- 
hong kumadrona. Sarado pa ito tuwing Sabado at Linggo. [AB] 

Kamtin ang lahatang-panig 
na rebolusyonaryong pagsulong 


naryong sitwasyong ibinubukas ng rumaraga- 
sang kilusang anti-Arroyo. Milyun-milyong ma- 
mamayan sa loob at labas ng bansa ang napupukaw 
ng kilusang protesta para wakasan ang labis na kina- 
mumuhiang rehimeng US-Arroyo. 

Dapat na puspusang itulak ang mga 
pakikibakang anti-Arroyo upang anihin 
ang lahatang-panig na pagsulong ng 

xy. rebolusyonaryong kilusan at kamtin ang 
dl mga rebolusyonaryong igpaw at pangma- 
tagalang mga bentahe sa mamamayan. 
Ang pakikibaka para patalsikin ang 
rehimeng Arroyo ay lalong 
naglilinaw sa mama- 


Gianna natin ang napakainam na rebolusyo- 


Ibayong palakasin 
ang militanteng 
paglaban PAHINA 3 


Mga tampok 
sa isyung ito... 


JMSU: Pagtataksil 


at korapsyon 


mayan ng pangangailangan para sa pundamental na 
pagbabago. Ipinakikita ng korapsyon ng naghaharing 
rehimen ang kabulukan ng reaksyunaryong estado. 
Ipinakikita ng panunupil nito sa mamamayan hindi 
lamang ang pagmamatigas ni Gloria Arroyo na manat- 
ili sa poder, kundi pati na ang pasismo ng estadong 
kontra-mamamayan. 

Habang tumatagal at tumitindi ang labanan, la- 
long dumarami ang mamamayang namumulat sa pa- 
ngangailangang wakasan na ang kabuuan ng ma- 
pagsamantala at mapang-aping sistemang lipunan na 
nagluluwal ng mga rehimeng katulad ng rehimeng US- 
Arroyo. 

Tumitingkad ang pangangailangan 

para sa rebolusyonaryong dahas 
upang labanan ang pasista 
at kontra-rebolusyo- 
naryong dahas ng 
reaksyunaryo at pa- 
pet na rehimen 
at estado. 

Ang unos 
ng mga pro- 
testa ay nag- 
sisilbing tun- 
tungan upang 
lalo pang ita- 

as ng rebolusyonaryong 
kilusan ang antas ng ka- 
mulatan, organisasyon 
at pagkilos ng iba't 


CS 


Mga demolisyon, 
dulot ng programa 


PAHINA 7 ; 
ni Arroyo PAHINA 10 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


